A válogatott ezt követően 2–0-ra legyőzte Kanadát, majd 3–0-ra kapott ki Franciaországtól és a csoport harmadik helyén végzett. A vb lebonyolítása szerint a csoportharmadikokból csak a legjobb négy jutott be a nyolcaddöntőbe. A két szerzett pont és a 2–9-es gólarány kevés volt ehhez, így a magyar csapat kiesett. Mezey György szövetségi kapitány a világbajnokság után lemondott. A magyar válogatott az 1986-os világbajnokság után sokáig nem jutott ki sem Európa-bajnokságra, sem világbajnokságra. Ez a sorozat 2015. november 15-én szakadt meg, amikor a 2016-os Európa-bajnokság pótselejtezőjén kétszer legyőzték Norvégiát és kijutottak az Eb-re.